จังหวัดกำแพงเพชร

กำแพงเพชร เป็นจังหวัดที่อยู่ในภาคกลางตอนบนของประเทศไทย มีพื้นที่เป็นอันดับที่ 4 ของภาคกลาง รองจากจังหวัดเพชรบูรณ์ จังหวัดพิษณุโลก และจังหวัดนครสวรรค์ และมีพื้นที่เป็นอันดับที่ 22 ของประเทศไทย และมีประชากรหนาแน่นเป็นอันดับที่ 54 ของประเทศ นับเป็นจังหวัดที่มีความสำคัญประวัติศาสตร์อันยาวนาน เป็นที่ตั้งของเมืองโบราณเก่าแก่หลายแห่ง เช่น เมืองชากังราว เมืองนครชุม เมืองไตรตรึงษ์ เมืองเทพนคร เมืองคณฑี เป็นต้น มีแหล่งท่องเที่ยวที่สำคัญมากมาย เช่น อุทยานแห่งชาติคลองลาน อุทยานแห่งชาติแม่วงก์ และยังเป็นที่ตั้งของอุทยานประวัติศาสตร์กำแพงเพชร ซึ่งเป็นแหล่งมรดกโลกอีกด้วย มีอาณาเขตติดต่อกับจังหวัดสุโขทัย จังหวัดพิษณุโลก จังหวัดพิจิตร จังหวัดนครสวรรค์ และจังหวัดตาก
จังหวัดกำแพงเพชรตั้งอยู่ทางทิศตะวันตกเฉียงเหนือของภาคกลาง โดยมีสภาพภูมิประเทศที่หลากหลาย เพราะมีแม่น้ำปิงไหลผ่านจังหวัดเป็นระยะทาง 104 กิโลเมตร โดยจะมีลักษณะเป็นที่ราบลุ่มแม่น้ำทางทิศตะวันออกและทิศใต้ เป็นเทือกเขาสูงอยู่ทางทิศตะวันตก จังหวัดกำแพงเพชรได้รับอิทธิพลของมรสุมที่พัดประจำฤดูกาล 2 ชนิด คือ มรสุมตะวันออกเฉียงเหนือ ซึ่งจะพัดพามวลอากาศเย็นและแห้งจากประเทศจีนปกคลุม ประเทศไทยในช่วงฤดูหนาว ทำให้จังหวัดกำแพงเพชรมีอากาศหนาวเย็นและแห้งทั่วไป กับมรสุมตะวันตกเฉียงใต้ ซึ่งพัดพามวลอากาศชื้นจากทะเลและมหาสมุทรปกคลุมประเทศไทยในช่วงฤดูฝนทำให้มีฝนตกทั่วไป 

**ประวัติศาสตร์**
จังหวัดกำแพงเพชรเป็นที่ตั้งของเมืองโบราณหลายเมืองที่นับว่ามีความสำคัญทางประวัติศาสตร์และเจริญรุ่งเรืองมาตั้งแต่สมัยทวารวดี เช่น เมืองชากังราว นครชุม ไตรตรึงษ์ เทพนคร และเมืองคณฑี นอกจากนี้เมืองกำแพงเพชรยังเป็นเมืองที่สองที่สมเด็จพระเจ้าตากสินมหาราชได้ครองเมือง มีบรรดาศักดิ์เป็น "พระยาวชิรปราการ"
ในรัชสมัยพระบาทสมเด็จพระจุลจอมเกล้าเจ้าอยู่หัว ทรงยกเลิกระบบกินเมืองและระบบหัวเมืองแบบเก่า และกำหนดให้ใช้ระบบมณฑลเทศาภิบาล ซึ่งเป็นการจัดการปกครองส่วนภูมิภาคขึ้นกับกระทรวงมหาดไทย แบ่งเป็นมณฑล เมือง อำเภอ หมู่บ้าน ได้มีการจัดตั้งมณฑลนครสวรรค์ประมาณ พ.ศ. 2438 โดยมี "เมืองกำแพงเพ็ชร" (ตามการสะกดเดิม) เป็นส่วนหนึ่งของมณฑล เช่นเดียวกับเมืองนครสวรรค์ เมืองชัยนาท เมืองมโนรมย์ เมืองพยุหะคีรี เมืองสรรคบุรี เมืองตาก และเมืองอุทัยธานี
ในรัชสมัยพระบาทสมเด็จพระมงกุฎเกล้าเจ้าอยู่หัว หลัง พ.ศ. 2459 คำว่า "จังหวัด" ได้กลายเป็นคำที่เรียกหน่วยการปกครองระดับต่ำกว่ามณฑลแทนคำว่า "เมือง" เพื่อแยกความกำกวมจากคำว่าเมืองที่ใช้เรียกที่ตั้งศูนย์กลางการปกครองของจังหวัด ทำให้เมืองกำแพงเพ็ชร เปลี่ยนชื่อเรียกเป็น "จังหวัดกำแพงเพ็ชร" จังหวัดกำแพงเพ็ชรเมื่อ พ.ศ. 2560 ประกอบด้วย 4 อำเภอ 1 กิ่ง (กิ่งอำเภอ) ได้แก่ อำเภอเมืองกำแพงเพ็ชร อำเภออุ้มผาง อำเภอพรานกระต่าย อำเภอขาณุ (ปัจจุบันคืออำเภอคลองขลุง) และกิ่งแสนตอ (ปัจจุบันคืออำเภอขาณุวรลักษบุรี) ต่อมาวันที่ 17 มกราคม พ.ศ. 2468 ได้ยุบอำเภออุ้มผางลงเป็นกิ่งอุ้มผาง และโอนไปขึ้นกับอำเภอแม่สอด จังหวัดตาก ต่อมาเมื่อวันที่ 1 เมษายน พ.ศ. 2475 ได้มีการยุบเลิกมณฑลนครสวรรค์ โดยให้จังหวัดต่าง ๆ ของมณฑลนครสวรรค์เดิมย้ายไปอยู่ในการปกครองของมณฑลอยุธยา ยกเว้นจังหวัดกำแพงเพ็ชร จังหวัดตาก ที่ย้ายไปขึ้นกับมณฑลพิษณุโลก
ภายหลังการเปลี่ยนแปลงการปกครอง พ.ศ. 2475 เมื่อมีการตราพระราชบัญญัติการบริหารราชการส่วนภูมิภาค พุทธศักราช 2476 ขึ้น ทำให้มณฑลทั้งหมดถูกล้มเลิกไป จังหวัดจึงกลายเป็นเขตการปกครองระดับสูงที่สุดของประเทศไทย และต่อมาได้มีการเปลี่ยนแปลงการสะกดเป็น "จังหวัดกำแพงเพชร" จนถึงปัจจุบัน

**ภูมิศาสตร์**

**ที่ตั้งและอาณาเขต**
จังหวัดกำแพงเพชรมีที่ตั้งอยู่ในภูมิภาคที่แตกต่างกันตามการแบ่งแบบต่าง ๆ หากแบ่งเขตตามการพยากรณ์อากาศ จะจัดอยู่ในภาคเหนือตอนล่าง สำหรับเกณฑ์การแบ่งภาคอย่างเป็นทางการของราชบัณฑิตยสภา จะจัดอยู่ในภาคกลางตอนบน ห่างจากกรุงเทพมหานคร 362 กิโลเมตร มีเนื้อที่ทั้งหมดประมาณ 8,607.5 ตารางกิโลเมตร หรือ 5,379,688 ไร่ มีอาณาเขตติดต่อกับจังหวัดใกล้เคียงดังนี้- ทิศเหนือ ติดต่อกับอำเภอเมืองตาก อำเภอวังเจ้า จังหวัดตาก, อำเภอบ้านด่านลานหอย อำเภอคีรีมาศ จังหวัดสุโขทัย และอำเภอบางระกำ จังหวัดพิษณุโลก- ทิศตะวันออก ติดต่อกับอำเภอโพธิ์ประทับช้าง อำเภอสามง่าม อำเภอบึงนาราง และอำเภอวชิรบารมี จังหวัดพิจิตร- ทิศใต้ ติดต่อกับอำเภอบรรพตพิสัย อำเภอลาดยาว และอำเภอแม่วงก์ จังหวัดนครสวรรค์- ทิศตะวันตก ติดต่อกับอำเภอพบพระ และอำเภออุ้มผาง จังหวัดตาก

**ภูมิประเทศ**
ลำน้ำคลองขลุง จังหวัดกำแพงเพชรมีแม่น้ำปิงไหลผ่านเป็นระยะทางยาวประมาณ 104 กิโลเมตร มีลักษณะภูมิประเทศ แบ่งเป็น 3 ลักษณะ คือ- ลักษณะที่ 1 เป็นที่ราบลุ่มแม่น้ำปิงตอนล่างแบบตะพักลุ่มน้ำ (Alluvial Terrace) มีระดับความสูงประมาณ 43-107 เมตรจากระดับน้ำทะเลปานกลาง อยู่บริเวณทางด้านทิศตะวันออกและใต้ของจังหวัด- ลักษณะที่ 2 เป็นเนินเขาเตี้ยๆ สลับที่ราบ พบเห็นบริเวณด้านเหนือ และตอนกลางของจังหวัด- ลักษณะที่ 3 เป็นภูเขาสลับซับซ้อน เป็นแหล่งแร่ธาตุ และต้นน้ำลำธารต่างๆ ที่สำคัญ เช่น คลองวังเจ้า คลองสวนหมาก คลองขลุง และคลองวังไทร ไหลลงสู่แม่น้ำปิง
โดยสรุปแล้ว ลักษณะพื้นที่ของจังหวัดกำแพงเพชร ด้านตะวันตกเป็นภูเขาสูงลาดลงมา ทางด้านตะวันออก ลักษณะดินเป็นดินปนทรายเหมาะแก่การทำนา และปลูกพืชไร่

**ภูมิอากาศ**
ลักษณะอากาศของจังหวัดกำแพงเพชร ขึ้นอยู่กับอิทธิพลของมรสุมที่พัดประจำฤดูกาล 2 ชนิด คือ มรสุมตะวันออกเฉียงเหนือ ซึ่งจะพัดพามวลอากาศเย็นและแห้งจากประเทศจีนปกคลุม ประเทศไทยในช่วงฤดูหนาว ทำให้จังหวัดกำแพงเพชรมีอากาศหนาวเย็นและแห้งทั่วไป กับมรสุมตะวันตกเฉียงใต้ ซึ่งพัดพามวลอากาศชื้นจากทะเลและมหาสมุทรปกคลุมประเทศไทยในช่วงฤดูฝนทำให้มีฝนตกทั่วไป สามารถแบ่งฤดูกาลออกเป็น 3 ฤดู - ฤดูร้อน เริ่มประมาณกลางเดือนกุมภาพันธ์ถึงกลางเดือนพฤษภาคมมีอากาศร้อนอบอ้าว ทั่วไป โดยเฉพาะในเดือนเมษายนเป็นเดือนที่มีอากาศร้อนอบอ้าวมากที่สุดในรอบปี- ฤดูฝน เริ่มประมาณกลางเดือนพฤษภาคมถึงกลางเดือนตุลาคม ซึ่งเป็นระยะที่มรสุมตะวันตกเฉียงใต้พัดเข้าสู่ประเทศไทย อากาศจะเริ่มชุ่มชื้นและมีฝนตกชุกตั้งแต่ประมาณกลางเดือนพฤษภาคม เป็นต้นไป เดือนที่มีฝนตกมากที่สุดคือเดือนกันยายน- ฤดูหนาว เริ่มประมาณกลางเดือนตุลาคมถึงกลางเดือนกุมภาพันธ์ ซึ่งเป็นช่วงที่ มรสุมตะวันออกเฉียงเหนือพัดปกคลุมประเทศไทย อากาศโดยทั่วไปจะหนาวเย็นและแห้ง เดือนที่มีอากาศหนาวที่สุดคือ เดือนธันวาคมและมกราคม 

**สัญลักษณ์ประจำจังหวัด**
 ตราประจำจังหวัด: รูปกำแพงมีเพชรฝังอยู่ในใบเสมา- ธงประจำจังหวัด: เป็นรูปสี่เหลี่ยมผืนผ้า มีพื้นสีอยู่ 3 สี คือ สีเหลือง สีแดง และสีเขียวใบไม้ มีรูปตราประจำจังหวัดกำแพงเพชรอยู่ตรงกลางแถบสีแดง- คำขวัญประจำจังหวัด: กรุพระเครื่อง เมืองคนแกร่ง พระแสงฯล้ำค่า ศิลาแลงใหญ่ กล้วยไข่หวาน น้ำมันลานกระบือ เลื่องลือมรดกโลก- ดอกไม้ประจำจังหวัด: ดอกพิกุล (Mimusops elengi)- ต้นไม้ประจำจังหวัด: สีเสียดแก่น (Acadia catechu)  

**การเมืองการปกครอง**
จังหวัดกำแพงเพชรมีรูปแบบการปกครองเช่นเดียวกับจังหวัดอื่นในประเทศไทย โดยจะแบ่งเป็นสองลักษณะ คือ การปกครองส่วนภูมิภาค และการปกครองส่วนท้องถิ่น

**การปกครองส่วนภูมิภาค**
สำหรับการปกครองส่วนภูมิภาค ระดับจังหวัดจะมีผู้ว่าราชการจังหวัดเป็นผู้ควบคุมดูแลการบริหารราชการส่วนท้องถิ่นในจังหวัด โดยจังหวัดต่าง ๆ ประกอบด้วย "อำเภอ" ซึ่งมีนายอำเภอที่มาจากการแต่งตั้งเป็นผู้มีอำนาจในการควบคุมดูแลท้องที่ของอำเภอนั้น ๆ แล้วในแต่ละอำเภอก็จะมี "ตำบล" ซึ่งมีกำนันเป็นผู้ตรวจตราความสงบเรียบร้อยของตำบล และแต่ละตำบลก็จะมี "หมู่บ้าน" ซึ่งมีผู้ใหญ่บ้านที่มาจากการเลือกตั้งของประชาชนของท้องที่นั้น ๆ เป็นผู้ปกครองหมู่บ้านปกครองและมีหน้าที่ในการเลือกผู้ใหญ่บ้านด้วยกันเองขึ้นมาเป็นกำนัน 
แผนที่อำเภอในจังหวัดกำแพงเพชร
โดยจังหวัดกำแพงเพชรแบ่งเขตการปกครองส่วนภูมิภาคออกเป็น 11 อำเภอ 78 ตำบล 823 หมู่บ้าน มีรายชื่ออำเภอดังนี้

**การปกครองส่วนท้องถิ่น**
สำหรับการปกครองส่วนท้องถิ่นระดับจังหวัด มีองค์การบริหารส่วนจังหวัดกำแพงเพชรเป็นองค์กรปกครองส่วนท้องถิ่นที่ใหญ่ที่สุดในจังหวัด ครอบคลุมพื้นที่ทั้งหมดของจังหวัดกำแพงเพชร โดยมีนายกองค์การบริหารส่วนจังหวัดเป็นผู้ใช้อำนาจในการสั่งการหรือกำหนดนโยบายเพื่อบริหารราชการภายในจังหวัด ซึ่งมาจากการเลือกตั้งโดยตรงของประชาชนในเขตจังหวัด นายกองค์การบริหารส่วนจังหวัดกำแพงเพชรคนปัจจุบัน คือ สุนทร รัตนากร จากกลุ่มกำแพงเพชรสามัคคี ซึ่งเข้าดำรงตำแหน่งภายหลังจากการเลือกตั้งโดยตรง พ.ศ. 2563 และมีสมาชิกสภาองค์การบริหารส่วนจังหวัดที่มาจากการเลือกตั้งในแต่ละอำเภอเป็นผู้ถ่วงดุลอำนาจฝ่ายบริหาร ซึ่งประกอบด้วยสมาชิกทั้งหมด 30 คน
ส่วนองค์กรปกครองส่วนท้องถิ่นระดับพื้นฐานนั้น ได้แก่ "เทศบาล" และ "องค์การบริหารส่วนตำบล" ซึ่งเป็นการปกครองในรูปแบบกระจายอำนาจให้แก่ท้องถิ่น มีนายกเทศมนตรีหรือนายกองค์การบริหารส่วนตำบลที่มาจากการเลือกตั้งตามชุมชนหรือหมู่บ้านเป็นผู้ควบคุมดูแลท้องที่ของเขตการปกครองนั้น ๆ โดยจังหวัดกำแพงเพชรมีเทศบาลและองค์การบริหารส่วนตำบลทั้งหมด 89 แห่ง ประกอบด้วย เทศบาลเมือง 3 แห่ง, เทศบาลตำบล 22 แห่ง และองค์การบริหารส่วนตำบล 64 แห่ง ซึ่งรายชื่อเทศบาลทั้งหมดแบ่งตามอำเภอต่าง ๆ ในจังหวัดกำแพงเพชร ดังนี้- อำเภอเมืองกำแพงเพชร
** เทศบาลเมืองกำแพงเพชร
** เทศบาลเมืองหนองปลิง
** เทศบาลตำบลคลองแม่ลาย
** เทศบาลตำบลนครชุม
** เทศบาลตำบลปากดง
** เทศบาลตำบลเทพนคร
** เทศบาลตำบลนิคมทุ่งโพธิ์ทะเล- อำเภอไทรงาม
** เทศบาลตำบลไทรงาม- อำเภอขาณุวรลักษบุรี
** เทศบาลเมืองปางมะค่า
** เทศบาลตำบลขาณุวรลักษบุรี
** เทศบาลตำบลสลกบาตร- อำเภอพรานกระต่าย
** เทศบาลตำบลพรานกระต่าย
** เทศบาลตำบลบ้านพราน
** เทศบาลตำบลคลองพิไกร
** เทศบาลตำบลเขาคีริส- อำเภอคลองขลุง
** เทศบาลตำบลคลองขลุง
** เทศบาลตำบลท่าพุทรา
** เทศบาลตำบลท่ามะเขือ
** เทศบาลตำบลวังยาง- อำเภอคลองลาน
** เทศบาลตำบลคลองลานพัฒนา- อำเภอลานกระบือ
** เทศบาลตำบลลานกระบือ
** เทศบาลตำบลช่องลม
** เทศบาลตำบลประชาสุขสันต์- อำเภอทรายทองวัฒนา
** เทศบาลตำบลทุ่งทราย- อำเภอปางศิลาทอง
*:ไม่มีเทศบาล- อำเภอบึงสามัคคี
** เทศบาลตำบลระหาน- อำเภอโกสัมพีนคร
*: ไม่มีเทศบาล

**รายชื่อเจ้าเมืองและผู้ว่าราชการจังหวัด**

**การศึกษา**
จังหวัดกำแพงเพชร มีสถาบันการศึกษาหลากหลายแห่ง ตั้งแต่ระดับการศึกษาขั้นพื้นฐานจนถึงระดับอุดมศึกษา ดังนี้

**ประถมศึกษา**

**มัธยมศึกษา**
สำนักงานเขตพื้นที่การศึกษามัธยมศึกษากำแพงเพชร- อำเภอเมืองกำแพงเพชร
** โรงเรียนกำแพงเพชรพิทยาคม
** โรงเรียนวัชรวิทยา
** โรงเรียนวชิรปราการวิทยาคม
** โรงเรียนเฉลิมพระเกียรติสมเด็จพระศรีนครินทร์ กำแพงเพชร
** โรงเรียนนครไตรตรึงษ์
** โรงเรียนคณฑีพิทยาคม
** โรงเรียนทุ่งโพธิ์ทะเลวิทยา
** โรงเรียนนาบ่อคำพิทยาคม
** โรงเรียนหนองกองพิทยาคม
** โรงเรียนวังตะเคียนประชานุสรณ์- อำเภอไทรงาม
** โรงเรียนไทรงามพิทยาคม
** โรงเรียนบ่อแก้ววิทยา- อำเภอคลองลาน
** โรงเรียนคลองลานวิทยา
** โรงเรียนคลองลานพัฒนาจินดาศักดิ์
** โรงเรียนสักงามวิทยา- อำเภอขาณุวรลักษบุรี
** โรงเรียนขาณุวิทยา
** โรงเรียนสลกบาตรวิทยา
** โรงเรียนปางมะค่าวิทยาคม
** โรงเรียนโค้งไผ่วิทยา- อำเภอคลองขลุง
** โรงเรียนคลองขลุงราษฎร์รังสรรค์
** โรงเรียนวังแขมวิทยาคม
** โรงเรียนวังไทรวิทยาคม- อำเภอพรานกระต่าย
** โรงเรียนพรานกระต่ายพิทยาคม
** โรงเรียนพิไกรวิทยา
** โรงเรียนเรืองวิทย์พิทยาคม- อำเภอลานกระบือ
** โรงเรียนลานกระบือวิทยา
** โรงเรียนราษฎร์ปรีชาวิทยาคม
** โรงเรียนพัชรกิติยาภา 2 กำแพงเพชร- อำเภอทรายทองวัฒนา
** โรงเรียนทุ่งทรายวิทยา- อำเภอปางศิลาทอง
** โรงเรียนปางศิลาทองศึกษา- อำเภอบึงสามัคคี
** โรงเรียนระหานวิทยา- อำเภอโกสัมพีนคร
** โรงเรียนโกสัมพีวิทยา

**อาชีวศึกษา**
 วิทยาลัยเทคนิคกำแพงเพชร- วิทยาลัยสารพัดช่างกำแพงเพชร- วิทยาลัยอาชีวศึกษาเทศบาลเมืองกำแพงเพชร- วิทยาลัยอาชีวศึกษาภักดีพณิชยการและเทคโนโลยี กำแพงเพชร- วิทยาลัยเกษตรและเทคโนโลยีกำแพงเพชร- วิทยาลัยการอาชีพขาณุวรลักษบุรี

**อุดมศึกษา**
 มหาวิทยาลัยราชภัฏกำแพงเพชร- มหาวิทยาลัยนเรศวร ศูนย์วิทยบริการกำแพงเพชร (โรงเรียนวัชรวิทยา)- มหาวิทยาลัยทักษิณ  วิทยาลัยการจัดการเพื่อการพัฒนา ศูนย์การศึกษากำแพงเพชร (โรงเรียนองค์การบริหารส่วนจังหวัดกำแพงเพชร กีฬา)- มหาวิทยาลัยมหามกุฏราชวิทยาลัย ศูนย์การศึกษากำแพงเพชร (วัดนาควัชรโสภณ (วัดช้าง))- มหาวิทยาลัยมหาจุฬาลงกรณราชวิทยาลัย (หน่วยวิทยบริการ วัดพระบรมธาตุ จังหวัดกำแพงเพชร)- วิทยาลัยสงฆ์กำแพงเพชร (กำลังดำเนินการ พื้นที่ก่อสร้างบริเวณตลาดคลองแม่ลาย)

**การขนส่ง**

**รถยนต์**
จากกรุงเทพมหานครสามารถเดินทางด้วยรถยนต์ มายังจังหวัดกำแพงเพชรได้หลายเส้นทาง คือ- ทางหลวงแผ่นดินหมายเลข 1 หรือถนนพหลโยธิน ผ่านมาจากพระนครศรีอยุธยา สิงห์บุรี จนถึงจังหวัดนครสวรรค์ แล้วไปทางทิศตะวันตก เรื่อยไปจนถึงทางแยกสลกบาตร ที่อำเภอขาณุวรลักษณบุรี คลองขลุง และจังหวัดกำแพงเพชร รวมระยะทางทั้งหมด 350 กิโลเมตร- ทางหลวงแผ่นดินหมายเลข 115 (กำแพงเพชร-สากเหล็ก) ผ่านจากจังหวัดนครสวรรค์ แล้วขับตรงไปตามทางหลวงแผ่นดินหมายเลข 117จนถึงทางแยกปลวกสูง ที่อำเภอวชิรบารมี จังหวัดพิจิตร แล้วเลี้ยวซ้ายไปจนถึงอำเภอไทรงาม และจังหวัดกำแพงเพชร รวมระยะทางทั้งหมด 398 กิโลเมตร

**ทางหลวงแผ่นดิน**
วงเวียนต้นโพธิ์ ในเขตเทศบาลเมืองกำแพงเพชร  ทางหลวงสายสำคัญของจังหวัดกำแพงเพชรมีดังนี้- ทางหลวงแผ่นดินสายหลัก
** 1 ทางหลวงแผ่นดินหมายเลข 1 (ถนนพหลโยธิน) ในเขตจังหวัดกำแพงเพชร เริ่มจากรอยต่อจังหวัดนครสวรรค์กับอำเภอขาณุวรลักษบุรี-สลกบาตร-โค้งวิไล-คลองขลุง-ท่าพุทรา-ปากดง-คลองแม่ลาย-บ้านทุ่งเศรษฐี-นครชุม-แล้วไปเชื่อมต่อกับจังหวัดตากที่อำเภอโกสัมพีนคร
** 101 ทางหลวงแผ่นดินหมายเลข 101 (ถนนกำแพงเพชร-สุโขทัย) ในเขตจังหวัดกำแพงเพชร เริ่มจากแยกนครชุม-วงเวียนต้นโพธิ์ (แยกเทศา)-ผ่านอุทยานประวัติศาสตร์กำแพงเพชร-หนองปลิง (กำแพงเพชร)-พรานกระต่าย-แล้วไปเชื่อมต่อกับจังหวัดสุโขทัยที่ตำบลวังตะแบก อำเภอพรานกระต่าย
** 115 ทางหลวงแผ่นดินหมายเลข 115 (ถนนกำแพงเพชร-สากเหล็ก) ในเขตจังหวัดกำแพงเพชร เชื่อมต่อจากถนนเจริญสุข (เทศบาลเมืองกำแพงเพชร)-สระแก้ว (กำแพงเพชร)-หนองเต่า-บ้านบ่อทอง-ทุ่งมหาชัย-แก้วสุวรรณ (วังพิกุล)-ไทรงาม-แล้วไปเชื่อมต่อกับจังหวัดพิจิตรที่ตำบลหนองไม้กอง อำเภอไทรงาม

**ระยะทางจากตัวเมืองไปยังอำเภอต่าง ๆ**
 อำเภอพรานกระต่าย 26 กิโลเมตร- อำเภอโกสัมพีนคร 34 กิโลเมตร- อำเภอไทรงาม 43 กิโลเมตร- อำเภอลานกระบือ 45 กิโลเมตร- อำเภอคลองขลุง 46 กิโลเมตร- อำเภอคลองลาน 52 กิโลเมตร- อำเภอทรายทองวัฒนา 60 กิโลเมตร- อำเภอปางศิลาทอง 63 กิโลเมตร- อำเภอบึงสามัคคี 80 กิโลเมตร- อำเภอขาณุวรลักษบุรี 83 กิโลเมตร

**งานประเพณี**
ประเพณีงานสารทไทย กล้วยไข่เมืองกำแพงเพชร- ประเพณีนบพระ-เล่นเพลง- ประเพณีงานสารทไทย กล้วยไข่เมืองกำแพงเพชร- งานเทศกาลกินก๋วยเตี๋ยว เที่ยวเมืองกำแพงเพชร- งานแข่งขันเรือยาวประเพณีลำน้ำปิง จังหวัดกำแพงเพชร ชิงถ้วยพระราชทาน พระบาทสมเด็จพระเจ้าอยู่หัว
*งานเทศกาลกินกุ้งก้ามกราม

**สถานที่สำคัญ**
ไฟล์:Chong Yen view point 01.JPG|thumbnail|220px|ช่องเย็น อุทยานแห่งชาติแม่วงก์- อุทยานแห่งชาติคลองลาน- อุทยานแห่งชาติคลองวังเจ้า- อุทยานแห่งชาติแม่วงก์- อุทยานประวัติศาสตร์กำแพงเพชร- พิพิธภัณฑสถานแห่งชาติ กำแพงเพชร- เขตรักษาพันธุ์สัตว์ป่าเขาสนามเพรียง- ศูนย์วัฒนธรรมชนชาวเขา อำเภอคลองลาน

**บุคคลที่มีชื่อเสียง**
 พระมหาโพธิวงศาจารย์ (ทองดี สุรเตโช) – พระราชาคณะเจ้าคณะรอง ราชบัณฑิต เจ้าอาวาสวัดราชโอรสารามราชวรวิหาร
นักการเมือง- คนึง ไทยประสิทธิ์ – นักการเมือง- เรืองวิทย์ ลิกค์ – นักการเมือง- วราเทพ รัตนากร – นักการเมือง
นักวิชาการ- ไพรัช ธัชยพงษ์ – นักวิทยาศาสตร์และเทคโนโลยี- มาลัย ชูพินิจ – นักเขียน นักหนังสือพิมพ์
นักกีฬา- แก้ว พงษ์ประยูร – นักมวยสากลสมัครเล่นทีมชาติไทย- จักรกริช แอลจียิม – นักมวย- ฉัตรชัย บุตรพรหม – นักฟุตบอล- สมาน ส.จาตุรงค์ – นักมวย- สมพร ยศ – นักฟุตบอล- อานนท์ บุษผา – นักฟุตบอล- วัฒนา พลายนุ่ม – นักฟุตบอลทีมชาติไทย- สุพัตรา ไพโรจน์ – นักกีฬาวอลเลย์บอลหญิงทีมชาติไทย
นักร้อง/นักแสดง- ทศพล หิมพานต์ – นักร้อง- พงษ์พัฒน์ วชิรบรรจง – นักร้อง นักแสดง ผู้กำกับละครโทรทัศน์ ผู้กำกับภาพยนตร์- รอง เค้ามูลคดี – นักแสดง- ลูกนก สุภาพร – นักร้อง- ลาภิสรา อินทรสูต – นักร้อง นักแสดง พิธีกร- ตากเพชร เลขาวิจิตร – พิธีกรและนักแสดงสังกัดช่อง 7HD

**อ้างอิง**

**ดูเพิ่ม**
 รายชื่อวัดในจังหวัดกำแพงเพชร- รายชื่อโรงเรียนในจังหวัดกำแพงเพชร- พิพิธภัณฑสถานกำแพงเพชรเฉลิมพระเกียรติ- ศูนย์รวมสายพันธุ์กล้วย- รายชื่อห้างสรรพสินค้าในจังหวัดกำแพงเพชร

**แหล่งข้อมูลอื่น**
  เว็บไซต์อย่างเป็นทางการของจังหวัด date=2021-04-16